У паняцця ёсць і іншыя значэнні, гл. Вестник Европы.

**«Вестник Европы»** (*Вѣстникъ Европы*) — рускі літаратурна-палітычны штомесячнік умерана ліберальнай арыентацыі, які выпускаўся з 1866 па 1918 год у Санкт-Пецярбургу (працягваў традыцыю аднайменнага часопіса, заснаванага ў 1802 годзе М. М. Карамзіным). Да 1868 года выходзіў 4 разы на год, з 1869 года — штомесяц. Рэдактар-выдавец М. М. Стасюлевіч (з 1866 па 1908 год). У часопісе пераважная ўвага надавалася гісторыі і палітыцы.

Друкаваў навуковыя працы, публіцыстыку, літаратурныя творы, палітычныя агляды, замежную хроніку. Выступаў за паслядоўнае рэфармаванне ўсіх бакоў жыцця Расійскай імперыі, інфармаваў пра правядзенне судовай, земскай, школьнай рэформ на месцах, у т.л. ў Беларусі. Абараняў правы народаў Расіі на свабоднае культурнае развіццё. Змясціў шэраг матэрыялаў па гісторыі, этнаграфіі і літаратуры Беларусі. У апошняе дзесяцігоддзе існавання аддаваў перавагу праграмам акцябрыстаў і кадэтаў.

У часопісе друкаваліся некаторыя вядомыя навукоўцы і публіцысты: К. А. Ціміразеў, І. М. Сечанаў, В. Ю. Скалон, І. І. Мечнікаў, С. М. Салаўёў, К. Д. Кавелін, А. Ф. Коні, Я. К. Рап, А. М. Весялоўскі, А. П. Голубеў, А. М. Пыпін, Д. М. Аўсяніка-Кулікоўскі, Ф. Ф. Зялінскі, К. Я. Вараб’ёў, Ф. Ф. Мартэнс, У. Ф. Дзеружынскі, К. К. Арсеньеў, А. С. Хаханаў і іншыя.

У літаратурным аддзеле друкаваліся І. С. Тургенеў, І. А. Ганчароў, А. М. Астроўскі, А. А. Ціханаў, П. Д. Бабарыкін, В. С. Салаўёў; у 1880-я гады — М. Я. Салтыкоў-Шчадрын, у 1900—1910-я гады — І. А. Бунін, Максім Горкі. З 1875 па 1880 год у часопісе публікавалася карэспандэнцыя французскага пісьменніка Эміля Заля.

Друкавалася таксама артыкулы па фінансава-эканамічных пытаннях і публіцыстыка Р. Б. Іоласа, А. Ф. Жохава, А. У. Жыркевіча, П. Х. Шванебаха.

Зноскі
------

1. 1 2 3 4  Краткая литературная энциклопедия — М.: Советская энциклопедия, 1962.<a href='https://wikidata.org/wiki/Track:Q4239850'></a><a href='https://wikidata.org/wiki/Track:Q5061737'></a>
2. ↑  «Вестник Европы» // Республика Беларусь: Энциклопедия в 6 т. Т. 2: А — Герань / редкол. Г. П. Пашков и др. — Минск: БелЭн, 2006. — 912 с : ил. — ISBN 985-11-0341-1. — ISBN 985-11-0371-3 (Т. 2).
3. ↑  Пузиков, с. 95-97

Літаратура
----------

* «Вестник Европы» // Республика Беларусь: Энциклопедия в 6 т. Т. 2: А — Герань / редкол. Г. П. Пашков и др. — Минск: БелЭн, 2006. — 912 с : ил. — ISBN 985-11-0341-1. — ISBN 985-11-0371-3 (Т. 2).
* Вестник Европы // Русская периодическая печать (1702—1894): Справочник / Под ред. А. Г. Дементьева, А. В. Западова, М. С. Черепахова. — М. : Гос. изд-во политический литературы, 1959. — С. 470—472. — 835 с.
* *Мазаев М. Н.* Вестник // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
* *Пузиков А.* Золя. — М.: Молодая гвардия, 1969. — (Жизнь замечательных людей).
* Отечественные записки // Краткая литературная энциклопедия в 9 тт. Т. 1. — М.: Советская энциклопедия, 1962.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Вестник Европы (1866—1918)

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) · Бракгаўза і Эфрона · Кароткая літаратурная · Treccani |
| Нарматыўны кантроль | РДБ: 004571049 |